આ અંગેની માહિતી આપતા કૃષિ મંત્રી આર.સી.ફળદુએ કહ્યું છે કે, બેસ્ટ પર્ફોમિંગ સ્ટેટ એવોર્ડ (રાજય સરકારના પશુપાલન ખાતાની આ યોજના સંબંધિત કામગીરીને ધ્યાને રાખીને અપાયેલ એવોર્ડ)ની કેટેગરીમાં ગુજરાતને દ્વિતીય એવોર્ડ મળયો છે. બેસ્ટ પર્ફોમિંગ સ્ટેટ એવોર્ડનાં પ્રથમ, દ્વિતીય અને તૃતીય સ્થાનનાં વિજેતાઓને અનુક્રમે રૂ. ૫૧ હજાર, રૂ. ૨૧ હજાર અને રૂ. ૧૧ હજારની રોકડ રકમ (ચેક), સર્ટીફીકેટ અને મોમેન્ટોથી નવાજવામાં આવ્યા છે. જે પૈકી ગુજરાતને દ્વિતિય સ્થાન મળેલ હોઇ સ્મૃતિ ચિન્હ, સર્ટીફીકેટ તેમજ રૂા.૨૧૦૦૦નો ચેક ભારત સરકારના કૃષિ મંત્રીના વરદ હસ્તે એવોર્ડ એનાયત કરવામાં આવ્યો છે.